SET ปิดบวก 6 จุด แรงซื้อกลับ “บลูชิพ-เดลต้า” หนุน จับตาตัวเลขส่งออกไทยพรุ่งนี้!
SET ปิดบวก 6 จุด รับแรงซื้อกลับหุ้นบลูชิพและเดลต้า พร้อมจับตาตัวเลขส่งออกของไทยในเดือน พ.ย.ตลาดคาดออกมาติดลบ 15-20% สำหรับแนวโน้มวันพรุ่งนี้คาดดัชนีน่าจะฟื้นตัวได้จำกัด โดยให้แนวรับไว้ที่ 1,600-1,580 จุด และแนวต้าน 1,618 จุด 
SET ปิดบวก 6 จุด รับแรงซื้อกลับหุ้นบลูชิพและเดลต้า พร้อมจับตาตัวเลขส่งออกของไทยในเดือน พ.ย.ตลาดคาดออกมาติดลบ 15-20% สำหรับแนวโน้มวันพรุ่งนี้คาดดัชนีน่าจะฟื้นตัวได้จำกัด โดยให้แนวรับไว้ที่ 1,600-1,580 จุด และแนวต้าน 1,618 จุด
21 ธ.ค. 2565

นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยวันนี้ฟื้นตัวขึ้นหลังวานปรับตัวลงแรง เป็นไปตามทิศทางตลาดหุ้นเอเชีย แต่ช่วงสั้นยังมีปัจจัยเสี่ยงที่ต้องระวัง เนื่องจากไม่ได้มีปัจจัยบวกใหม่ ๆ เข้ามาหนุน
ขณะเดียวกันพรุ่งนี้จะมีการเปิดเผยตัวเลขส่งออกของไทยในเดือน พ.ย.ตลาดคาดออกมาติดลบ 15-20% เมื่อเทียบกับปี 64 จากฐานสูงผิดปกติ กดดันต่อหุ้นกลุ่มส่งออกทั้งอาหารและอิเล็กทรอนิกส์ โดยเริ่มเห็นแรงขายออกมาล่วงหน้าบ้างแล้ว
สำหรับแนวโน้มวันพรุ่งนี้คาดดัชนีน่าจะฟื้นตัวได้จำกัด และมีโอกาสอ่อนตัวลงไปทดสอบแนวรับที่ 1,600 จุด โดยให้ติดตามตัวเลขส่งออกเป็นหลักที่คาดว่าจะออกมาติดลบและ 4 เดือนแรกของปี 66 ยังมองว่าจะติดลบต่อเนื่องราว 5-10% ซึ่งอาจทำให้นักวิเคราะห์ปรับประมาณการหุ้นกลุ่มส่งออกลง โดยให้แนวรับไว้ที่ 1,600-1,580 จุด และแนวต้าน 1,618 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 3,605.80 ล้านบาท ปิดที่ 718.00 บาท เพิ่มขึ้น 56.00 บาท
PTT มูลค่าการซื้อขาย 2,364.61 ล้านบาท ปิดที่ 31.00 บาท ลดลง 0.25 บาท
PTTEP มูลค่าการซื้อขาย 2,181.41 ล้านบาท ปิดที่ 166.50 บาท ราคาไม่เปลี่ยนแปลง
MTC มูลค่าการซื้อขาย 1,602.02 ล้านบาท ปิดที่ 36.25 บาท ลดลง 1.00 บาท
BDMS มูลค่าการซื้อขาย 1,360.32 ล้านบาท ปิดที่ 28.50 บาท เพิ่มขึ้น 0.50 บาท